Document ID: 32012R0100

РЕГЛАМЕНТ (ЕС) № 100/2012 НА КОМИСИЯТА
от 3 февруари 2012 година
за изменение на Регламент (ЕО) № 748/2009 относно списъка на операторите на въздухоплавателни средства, които са извършвали авиационна дейност, включена в списъка от приложение I към Директива 2003/87/ЕО на Европейския парламент и на Съвета, към 1 януари 2006 г. или след това, като за всеки отделен оператор на въздухоплавателни средства се посочва администриращата държава-членка и се взема под внимание разширяването на схемата на Съюза за търговия с квоти за емисии към държавите от ЕИП-ЕАСТ
(текст от значение за ЕИП)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Директива 2003/87/ЕО на Европейския парламент и на Съвета от 13 октомври 2003 г. за установяване на схема за търговия с квоти за емисии на парникови газове в рамките на Общността и за изменение на Директива 96/61/ЕО на Съвета (1), и по-специално член 18а, параграф 3, буква б) от нея,
като има предвид, че:
(1)
С Директива 2008/101/ЕО на Европейския парламент и на Съвета (2) бе изменена Директива 2003/87/ЕО с оглед включване на авиационните дейности в схемата за търговия с квоти за емисии на парникови газове в рамките на Европейския съюз.
(2)
С Регламент (ЕО) № 748/2009 на Комисията (3) се установява списък на операторите на въздухоплавателни средства, които към 1 януари 2006 г. или след това са извършвали авиационна дейност съгласно списъка от приложение I към Директива 2003/87/ЕО.
(3)
Целта на списъка е да се намали административната тежест върху операторите на въздухоплавателни средства чрез предоставяне на информация относно това коя държава-членка ще регулира даден оператор на въздухоплавателни средства.
(4)
Включването в схемата на Съюза за търговия с квоти за емисии зависи от извършването на авиационна дейност съгласно приложение I към Директива 2003/87/ЕО, а не от включването в списъка на оператори на въздухоплавателни средства, изготвен от Комисията въз основа на член 18а, параграф 3 от същата директива.
(5)
Директива 2008/101/ЕО бе включена в Споразумението за Европейското икономическо пространство с Решение № 6/2011 на Съвместния комитет на ЕИП от 1 април 2011 г. за изменение на приложение XX (Околна среда) към Споразумението за ЕИП (4).
(6)
Разширяването на схемата на Съюза за търговия с квоти за емисии към държавите от ЕИП-ЕАСТ означава, че е необходимо постоянно придържане към посочените в член 18а, параграф 1 от Директива 2003/87/ЕО критерии за определяне на администриращата държава-членка по отношение на операторите на въздухоплавателни средства, поради което някои оператори на въздухоплавателни средства следва да бъдат разпределени за администриране към страните от ЕИП-ЕАСТ.
(7)
При изготвянето на актуализирания списък на оператори на въздухоплавателни средства Комисията е взела предвид декларациите за парка от въздухоплавателни средства, изпратени ѝ от операторите и дружествата за предоставяне на услуги. В актуализирания списък обаче фигурират и редица дружества за управление или предоставяне на услуги, както и регистрационни знаци на въздухоплавателни средства, тъй като необходимата информация не е била предоставена.
(8)
Следователно Регламент (ЕО) № 748/2009 следва да бъде съответно изменен,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 748/2009 се заменя с приложението към настоящия регламент.
Член 2
Настоящият регламент влиза в сила на третия ден след деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 3 февруари 2012 година.

Labels: 8
18
15
20